stanford-oval/wikipedia huggingface dataset:
ראובן צור
קורות חייו

צור נולד באורדאה שבטרנסילבניה. כשנולד הייתה העיר בשליטת רומניה וב-1940, בעקבות תכתיב וינה, עברה לשלטון הונגריה. במרץ 1944 השתלטו הגרמנים על הונגריה ושואת יהודי הונגריה הואצה. הוא נלקח עם משפחתו לגטו שהוקם, וממנו ברחו לתחומי רומניה. במהלך הבריחה נותקו צור ואחותו מהוריהם. בהגיעם לרומניה נשלח לכלא צבאי שממנו שוחרר בהיותו קטין.
בגיל 13 התוודע לשירת העולם, כאשר קיבל במתנה את ספרו של אנטל סרב "מאה שירים": שירים ממיטב הספרות העולמית שהציג את השיר המקורי מול התרגום ההונגרי. ספר זה חשף בפניו את אמנות השירה והתרגום הספרותי. צור החל לתרגם את יצירותיהם של ויליאם שייקספיר ובודלר להונגרית ובגיל 17 פרסם לראשונה את עבודתו.
בשנת 1949 עלה לישראל עם משפחתו. הוא נקלט במוסד עליית הנוער "אלוני יצחק" והחל ללמוד עברית באמצעות השוואת תרגומים של יצירות שאותן הכיר. בשירותו הצבאי שירת בחיל הרגלים ובמהלכו, בשנת 1951, פורסם לראשונה תרגומו לעברית של השיר "בלדה על האיש ששר בעינויים". בתום שירותו למד באוניברסיטה העברית לימודי ספרות עברית וספרות אנגלית. במקביל החל צור לעבוד כמורה במוסד עליית הנוער "חוות הנוער הציוני". בזמן זה התפרסמו ספריו הראשונים.
בשנים 1969–1971 למד צור לימודי דוקטורט באוניברסיטת סאסקס באנגליה. בשובו החל ללמד בחוג לספרות עברית באוניברסיטת תל אביב. צור ייחס חשיבות רבה להוראה, ושיעוריו התאפיינו בעידוד החשיבה העצמית אצל תלמידיו.
צור היה נשוי לאילנה, מורה לשיטת אלכסנדר, ממנה התאלמן בשנת 2014. בתם היחידה, ענבל, נפטרה בשנת 2004, לאחר שנות סבל רבות, ממחלת הטרשת הנפוצה.
נפטר בירושלים ב-6 בספטמבר 2021.
תרומתו המדעית

בעבודת הדוקטור שלו פיתח צור גישה לספרות שאותה הגדיר כ"פואטיקה קוגניטיבית". גישה זו היא בין-תחומית, ומשלבת ספרות, לשון ופסיכולוגיה. היא שמה את הדגש על התהליכים המתרחשים במוחו של הקורא בזמן קליטת היצירה הספרותית, ומנסה לעמוד על הקשר שבין מבנה היצירה לבין האיכות האנושית הנתפסת בה. את הפואטיקה הקוגניטיבית יישם בחקר החרוז, המקצב, המטפורה, הסוגה הספרותית, הביקורת הספרותית, תורת התרגום ועוד. מחקריו עסקו בשירה בשפות רבות, מתקופת המקרא ועד ימינו אלה.
בחקר מקצב השירה פיתח תאוריה המאפשרת לדון לא רק בכללי המשקל ובסטיות מהם, אלא גם במידע החושי התורם להתרשמות הקורא. תאוריה זו מכילה גם תאוריה של ביצוע ריתמי (מקצבי) של השירה, שאותה הוא בוחן בניתוח ממוחשב של קריאות מוקלטות.
צור עסק גם בתורת התרגום, ובדק כיצד באו על פתרונם קשיים לשוניים, בתרגום השומר על מקצב השירה. הוא אף פרסם תרגומים משלו ליצירות ספרותיות רבות.
מחקריו של צור זכו להכרה בינלאומית והתפרסמו בבמות רבות. הוא זכה על עבודתו בפרס ישראל לחקר הספרות הכללית לשנת 2009. בנימוקי ועדת הפרס נכתב כי "הוא מחשובי החוקרים של הספרות בארץ ובעל מוניטין בינלאומי והוא ידוע כחוקר ספרות וכתאורטיקן יוצא דופן במקוריותו."
הערות שוליים

↑  צור תיאר תקופה זו בספרו האוטוביוגרפי בריחה מהגטו: פרקי זכרונות, הקיבוץ המאוחד, תל אביב תשנ"ו.
| --- | --- |
בקרת זהויות :  NLI: 987007296362505171  PLWABN: 9810573894905606  BIBSYS: 90770520  BnF: cb130271824 (data)  CANTIC: a19926443  CiNii: DA06480000  GND: 1021320544  ISNI: 0000 0001 0899 2049  LCCN: n84044429  NDL: 00951540  NLA: 35568643  NTA: 100862675  RERO: 02-A013804344  SUDOC: 057297819  VIAF: 49358618   WorldCat (עם VIAF): 49358618
קרחון קרפט

| --- | --- |

 מידע כללי
 מיקום:  אזור הברית האנטארקטית 
 אורך:  9.2 ק"מ 
 קואורדינטות:  72°12′00″S 101°22′01″W﻿ / ﻿72.2°S 101.367°W﻿ / -72.2; -101.367
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קרפט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קרפט
 
תצלום לוויין של האי ת'רסטון
קרחון קרפט או קרחון קראפט (באנגלית: Craft Glacier) הוא קרחון הממוקם באי ת'רסטון, אי הממוקם בסמוך לקצה הצפון-מערבי של ארץ אלזוורת' שבאנטארקטיקה.
אורכו של הקרחון 9.2 קילומטרים.
מוצאו של הקרחון ממערב לגבעת הנדרסין.
הקרחון זורם לכיוון דרום.
הקרחון נשפך במצר פיקוק, אל מדף הקרח אבוט.
היסטוריה > גילוי ומיפוי הקרחון

הקרחון מופה לראשונה בהתבסס על תצלומי אוויר שצולמו על ידי צי ארצות הברית, במהלך מבצע קפיצה לגובה, בעונת המחקר (הקיץ האנטארקטי), בדצמבר 1946.
מיקום הקרחון מופה מחדש (מיקום שגוי תוקן) בשנת 2004.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם אנסיין צ'ארלס קרפט (Charles Craft), מצי ארצות הברית, שהיה טייס מסוק באוניית צי ארצות הברית גליישר (USS Glacier), ועשה טיסות מחקר באי ת'רסטון בפברואר 1960.
קרין אלדאה

| --- | --- |

 לידה:  2 בדצמבר 1977 (בת 46) תל אביב-יפו, ישראל 
 מדינה:  ישראל ישראל
 השכלה:  אהל שם (בית ספר)  האוניברסיטה הפתוחה 
 בן זוג:  נמרוד אלדאה
 קישורים חיצוניים
 פייסבוק:  karin.aldea
 טוויטר:  karin_aldea
 
קרין אלדאה (נולדה ב-2 בדצמבר 1977) היא עיתונאית, מגישת רדיו, עורכת תוכן, מבקרת קולנוע וטלוויזיה, אושיית רשת וסופרת. אלדאה היא מהבעלים של ערוץ היוטיוב טופ גיק. מתמחה בתכנים לצעירים ובניהול ועריכת תוכן ויחסי ציבור במדיה החברתית בפרט וברשת בכלל.
ביוגרפיה

קרין אלדאה נולדה לדן ולאדיאנה בתל אביב וגדלה ברמת גן. יש לה אח גדול בשם אלון. היא נשואה לנמרוד אלדאה, תסריטאי טלוויזיה, ולזוג שני ילדים. אלדאה סיימה לימודי תוכן במגמת מדעי החברה באהל שם שברמת גן, ולמדה לתואר ראשון במדעי הרוח והחברה עם התמקדות בתקשורת וקולנוע באוניברסיטה הפתוחה. את שירותה הצבאי היא עשתה כמש"קית כוח אדם וקישור.
קריירה

אלדאה החלה את דרכה כאשר למדה בקורס השני שנפתח ברדיו תל אביב בשנת 1998. לאחר כמה שנים החלה ללמד רדיו בבתי ספר ברחבי ישראל במשך שבע שנים והתעסקה במיוחד בקריינות ג'ינגלים לרדיו, פרסומות ומענים קוליים למוקדי שירות גדולים. בין היתר הייתה גם ליצנית רפואית. בשנת 2005 היא יצאה לדרך עצמאית. ב-2007 ניהלה אלדאה בלוג ב- TheMarke Café, שנקרא "מאזינה לקולות", הבלוג עסק בתרבות.
נקודת המפנה הייתה ב-2010, כאשר פתחה את הבלוג הראשון שלה, "כולי ורדרדה" וכתבה במקביל במקומות נוספים כמו "סלונה", "בננות", ״אונלייף״ וכדומה. עיקר כתיבתה עסקה בדייטים, ובתחושה של להיות רווקה תל אביבית. בין השנים 2009–2012, אלדאה הגישה את "שוברת שגרה", מגזין התרבות והצרכנות המוביל של רדיו קול השלום 107.2 בישראל. שידורים אלו שודרו גם ברדיו היהודי במלבורן. בשנת 2011 הגישה את פינת הטלוויזיה של תוכנית הצהרים של רדיו קול אמריקה.
בין השנים 2011–2012 הגישה אלדאה את "סינגל צ'אנס", תוכנית הסינגלים הישראלית של רדיו קול השלום, ואף הגישה את "זה נפלא", רצועת מוזיקה נוסטלגית יומית. בשנת 2012 הגישה את "קרין מסביב לעולם" ששודר ברדיו קול השרון. כמו כן באותה שנה היא גם ערכה את הפלייליסט הישראלי ברדיו קול השלום, שודר גם ברדיו היהודי במלבורן.
בין השנים 2012–2015 הגישה את "מצייצת", כל מה שמעניין ברשת. תוכנית על אינטרנט, מדיה, טכנולוגיה, תרבות וצרכנות רשת, ברדיו קול רמת השרון.
בין השנים, 2013-2015 אלדאה הגישה את פינת הגיימרים בתוכנית "ג'יגה ב'", ברשת ב'. החל משנת 2015, היא מגישה את פינת "המלצות האינטרנט", בתוכנית "באה בטוב", ברדיו דרום.
בשנת 2020 התחילה להגיש ביחד עם בעלה נמרוד אלדאה את הערוץ "WatchMojo" בגרסתו הישראלית.
ביולי 2024 עברה להתגורר עם משפחתה בהולנד.
פעילות ברשתות החברתיות

במהלך השנים החלה אלדאה לפנות אל תחום יצירת תוכן וידאו, לפני פתיחת ערוץ היוטיוב בו היא עוסקת כיום. אלדאה היא מ"הוולוגריות" הראשונות שצילמו ולוג (תיעוד וידאו אינטרנטי) ירידה במשקל, מטעם שומרי משקל. את ערוץ היוטיוב Top Geek הקימו אלדאה ובעלה, ונכון לאוגוסט 2020 רשם הערוץ 122,457,870  צפיות וגם כ-251 אלף מנויים.
קרין היא ממקימי ה"טינקמפוס" - בית הספר הראשון ליוצרי תוכן צעירים בישראל, שנערך במתחם הטינקספייס במשרדי חברת הפרסום "טינק". הרעיון להקמת ה"טינקמפוס" החל בפיילוט לסדנת היוטיוב הראשונה בישראל שנערך במשרדי גוגל ישראל. אלדאה סיימה את תפקידה באוגוסט 2016.
בין השנים 2008–2013 הפעילה את "קרין פתרונות תוכן קריאטיב" - שירותי תוכן לחברות שונות, כתיבת תכנים, שיווק ויראלי ויחסי ציבור במדיה האינטרנטית. השירות ניתן במגוון שפות. מכיוון שהחלה להתעסק בתוכן וידאו היא החליטה לעזוב ופתחה את "Top Geek".
בעבר, אלדאה לימדה והרצתה בנושא יוטיוב ויצירת תוכן ויראלי בכל רחבי ישראל באופן עצמאי.
רוג'ר אלרס

| --- | --- |

אלרס ב-2007
 לידה:  29 ביוני 1949 (בן 75) ניו יורק 
 סוגה מועדפת:  אנימציה
 מדינה:  ארצות הברית 
 תקופת הפעילות:  מ-1970
 מקום לימודים:  אוניברסיטת המדינה של אריזונה (העשור של 1960)  אוניברסיטת הרווארד 
 יצירות בולטות:  מלך האריות, בת הים הקטנה, אלאדין
 בן או בת זוג:  Leslee Allers (27 ביולי 1965–?) 
 צאצאים:  Leah Allers, Aidan Allers 
 פרופיל ב-IMDb
 
רוג'ר אלרס (באנגלית: Roger Allers; נולד ב-29 ביוני 1949) הוא במאי קולנוע, אנימטור, תסריטאי ומחזאי אמריקאי. הוא ידוע בעיקר בשל בימוי הסרט המצליח "מלך האריות" של אולפני ההנפשה של וולט דיסני, אותו ביים עם רוב מינקוף.
ביוגרפיה

אלרס התמכר להנפשה כבר בגיל 5 כאשר צפה בסרט "פיטר פן". הייתה לו החלטה ליצור בחברת וולט דיסני. בתחילת הדרך החל ללמוד באוניברסיטת אריזונה שם קיבלת תואר באומנות. את עבודתו החל עם אולפני ליסברגר בהם עבד על הנפשה על רחוב סומסום, ופרסומות שונות.
ב-1978 עבר ללוס אנג'לס כדי לעבוד על פרויקט סרט הנפשה, סיים את העבודה לאחר חצי שנה וזו היית העבודה המשותפת הראשונה שלו עם חברת דיסני.
אלרס עבר לטורונטו ב-1980 כדי לעבור עם אולפני נלוונה המפורסמים כאנימטור. לאחר שנתיים חזר לחוס אנג'לס כדי לעבוד על הסרט "נמו הקטן: הרפתקאות סלומברלנד", עבודתו על הסרט נמשכה בטוקיו שביפן.
ב-1985 חזר שוב ל-.L.A, אלרס שמע שדיסני חיפשה אנימטור לסרט אוליבר וחבורתו וכך התקבל לעבודה. במהלך שנות ה-80 וה-90 עבד כמעט על כל סרטי דיסני הכוללים את בת הים הקטנה, בן המלך והעני, היפה והחיה, אלאדין ומלך האריות.
ב-1994 בפעם הראשונה ביים סרט הוא מלך האריות העטור פרסים והמצליח ביותר. אלרס היה מועמד על כתיבת הספר. בהמשך השנים אלרס המשיך לעבוד בדיסני בפיתוח תוכנות ויצר את הסרט הקיסר נפל על הראש אשר היה ברוח הסרט מלך האריות. לאחר כמה שנים אלרס החליט לעזוב את הפרויקט.
חיים אישיים

אלרס מתגורר בקליפורניה עם אשתו ליזי, להם שני ילדים.
ראשנחשיים

| ראשנחשיים |
| --- | --- |
 Channa pleurophthalma
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Anabantiformes
תת־סדרה:: Channoidei
משפחה:: ראשנחשיים
שם מדעי
 Channidae ‏בליקר, 1860
תחום תפוצה


ראש-נחש ענק (Channa micropeltes).
רֹאשְׁנְחָשִׁיִּים (שם מדעי: Channidae) היא משפחת דגים טורפים מסדרת הדקראים. אלו דגים החיים במים מתוקים באזורים טרופיים באסיה ובאפריקה.
דגים אלה בעלי גוף מוארך ועבה, סנפירי גב ארוכים, פיות עצומים ושיניים חדות. הם מסוגלים לנשום אוויר ויש להם איבר דמוי-ריאה המאפשר לנשום. בעזרת סנפיריהם הקצרים והרחבים הם יכולים לצאת מהמים לזמן מוגבל.
דגים אלה הם דגי מאכל משובחים, והם הובאו למדינות שונות, בהם הם הפכו למינים פולשים הרסניים. אורכם משתנה מאורך 25 סנטימטרים עד ל-1 מטר אצל המינים הגדולים.
דגים טורפים אלה ניזונים מכל יצור קטן יותר. הקטנים ניזונים בעיקר מפלנקטון, מחרקים מימיים ומרכיכות. הבוגרים צדים טרף גדול יותר כמו דגים, דו-חיים, סרטנים ובמקרים נדירים אף מיונקים קטנים כמו חולדות. רבים מהם טורפי-על באזור חיותם.
מיון

| 0 | 1 | 2 |
| --- | --- | --- |
|  משפחה ראשנחשיים (Channidae) סוג ראשנחש (Channa) מין Channa amphibeus  מין Channa andrao  מין Channa argus  מין Channa asiatica  מין Channa aurantimaculata  מין Channa aurantipectoralis  מין Channa bankanensis  מין Channa baramensis  מין Channa barca  מין Channa bleheri  מין Channa burmanica  מין Channa cyanospilos  מין Channa diplogramma  מין Channa gachua  מין Channa harcourtbutleri  מין Channa lucius  מין Channa maculata  מין Channa marulioides  מין Channa marulius  מין Channa melanoptera |  מין Channa melanostigma  מין Channa melasoma  מין Channa micropeltes  מין Channa ninhbinhensis  מין Channa nox  מין Channa orientalis  מין Channa ornatipinnis  מין Channa panaw  מין Channa pardalis  מין Channa pleurophthalma  מין Channa pulchra  מין Channa punctata  מין Channa stewartii  מין Channa striata  סוג Parachanna מין Parachanna africana  מין Parachanna insignis  מין Parachanna obscura  סוג Anchichanna - נכחד  סוג Eochanna - נכחד |  |
קרחון קריין

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  65°20′00″S 62°15′00″W﻿ / ﻿65.33333333°S 62.25°W﻿ / -65.33333333; -62.25
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון קריין(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון קריין(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קריין(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון קריין
 
קרחון קְרֵיִין (באנגלית: Crane Glacier) הוא קרחון בחוף המזרחי של חצי האי האנטארקטי, בארץ גרהאם, שבאנטארקטיקה.
הקרחון הוא קרחון צר, שאורכו 50 קילומטרים. הקרחון זורם לכיוון מזרח - צפון-מזרח לאורך הצד הצפון מערבי של הרי אריסטוטל.
הקרחון נשפך אל פיורד ספיליין, דרומית לפסגת דבטאקי; הפיורד הוא חלק ממפרצון אקזאספריישן.
לקרחון קריין שלושה קרחונים יובליים:
קרחון דז'בל;
קרחון צ'וצ'וליגה;
קרחון סטוב.
היסטוריה > גילוי ומיפוי הקרחון

הקרחון התגלה מהאוויר על ידי סר יוברט וילקינס, אשר צילם מהאוויר את הקרחון בטיסתו מעל האזור בשנת 1928.
וילקינס סבר כי מדובר בערוץ החותך את חצי האי האנטארקטי ממזרח - למערב.
הקרחון נחקר ונסקר בשנת 1936 על ידי המשלחת הבריטית אל ארץ גרהאם, אשר גילתה כי לא מדובר בערוץ החותך את חצי האי; אנשי המשלחת סברו כי מדובר במפרצון.
השוואה של תצלומי האוויר של וילקינס, לתצלומי אוויר שצולמו בשנת 1947 על ידי סקר שטחי חסות איי פוקלנד, כי "קרחון קריין" הוא בעצם "ערוץ קריין" או "מפרצון קריין" שנסקר על ידי המשלחת הבריטית (אף שקרחון מצוי 120 קילומטרים צפונית-מזרחית למיקום הערוץ שמופה על ידי וילקינס).
היסטוריה > מקור השם

וילקינס קרא לקרחון בשם "ערוץ קריין" ("Crane Channel") על שמו של סי. קי. קריין (C.K. Crane) מלוס אנג'לס שבארצות הברית.
בעקבות ממצאי סקר שטחי חסות איי פוקלנד - שונה השם לשם הנוכחי.
היסטוריה > השפעת התמוטטות מדף הקרח לארסן B

בעקבות התמוטטות מדף הקרח לארסן B בשנת 2002 גברה מהירותו של הקרחון (שכן לא היה מדף קרח החוסם את שפך הקרחון אל הים).
לקריאה נוספת

• Rignot, E.; Casassa, G.; Gogineni, P.; Krabill, W.; Rivera, A.; Thomas, R. (2004), , Geophysical Research Letters. 31 (18): L18401. Bibcode:2004GeoRL..3118401R. doi:10.1029/2004GL020697
• Campbell, A. J.; Hulbe, C. L.; Sergienko, O., , American Geophysical Union, Fall Meeting 2009, abstract id. C21D-0463
• T. A. Scambos, J. A. Bohlander, C. A. Shuman, and P. Skvarca, , GEOPHYSICAL RESEARCH LETTERS, VOL. 31, L18402, doi:10.1029/2004GL020670, 2004
• J. Wuite, H. Rott, M. Hetzenecker, D. Floricioiu, J. De Rydt, G. H. Gudmundsson, T. Nagler, and M. Kern, , The Cryosphere, 9, 957–969, 2015 www.the-cryosphere.net/9/957/2015/ doi:10.5194/tc-9-957-2015
• United States. Defense Mapping Agency. Hydrographic Center, , P 332
קרחון ראגוצקי

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  80°02′00″S 157°45′00″E﻿ / ﻿80.0333°S 157.75°E﻿ / -80.0333; 157.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ראגוצקי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ראגוצקי
 
קרחון ראגוצקי (באנגלית: Ragotzkie Glacier) הוא קרחון ברכס בריטניה, שבאנטארקטיקה.
אורכו של הקרחון כ־18 קילומטרים.
הקרחון נמצא בגובה של 1,395 מטרים מעל פני הים.
הקרחון זורם צפונה לאורך מורדותיו המערביים של הר אולדריץ', ונשפך אל קרחון הת'רטון, דרומית מערבית לצוק ג'נקשן.
הקרחון זורם במפל הקרח ראגוצקי אל קרחון אלי והוא מהווה יובל מרכזי של קרחון זה.
היסטוריה > גילוי הקרחון

הקרחון מופה באמצעות תצלומי אוויר שצולמו על ידי צי ארצות הברית.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם רוברט א. ראגוצקי (Robert A. Ragotzkie), שהיה מנהל פרויקטים בתוכנית החקר האנטארקטית של ארצות הברית, בתחום מחקרי העמקים שאינם מכוסים קרח באנטארקטיקה. בנוסף הוא חקר את ארץ ויקטוריה בעונת המחקר 1963–1962.
קרין מאיר רובינשטין

| --- | --- |
קרין מאיר רובינשטין
קרין מאיר רובינשטין
 לידה:  23 באפריל 1971 (בת 53) תל אביב
 מדינה:  ישראל 
 מקום מגורים:  תל אביב
 השכלה:  תואר ראשון בכלכלה; תואר ראשון במשפטים; תואר שני במנהל עסקים ופיננסים
 תפקיד:  מנכ"לית ונשיאה של האיגוד הישראלי לתעשיות מתקדמות (IATI)
 בן זוג:  גולן רובינשטין
 
קרין מאיר רובינשטין (נולדה ב-23 באפריל 1971) היא המנכ"לית והנשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים.
ביוגרפיה

נולדה בתל אביב. אביה הוא שי מאיר, שניהל את מגדל שלום מאיר, ואביו, מרדכי מאיר, סבה של קרין, היה ממקימי המגדל. למדה בתיכון אליאנס.
בשנת 1992 קיבלה תואר ראשון בכלכלה בהצטיינות באוניברסיטת תל אביב. בשנת 1996 השלימה תואר ראשון במשפטים ותואר שני במנהל עסקים (ופיננסים) מאוניברסיטת תל אביב.
בשנים 1996–1997 התמחתה במשרד עורכי דין הורביץ ושות'. בשנת 1997 הצטרפה למשרד עורכי הדין אפרתי גלילי, ובהמשך הפכה לשותפה בכירה במשרד ומנהלת הפיתוח העסקי. בשנים 2008–2010 ייסדה וניהלה את מחלקת הפיתוח העסקי במשרד עורכי הדין הרצוג, פוקס, נאמן ושות'.
משנת 2011 משמשת מנכ"לית ונשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים, המאגד למעלה מ-700 חברים מכל הסקטורים בישראל: חברות בוגרות, מרכזי פיתוח רב לאומיים, קרנות הון סיכון, סטארט אפים, חממות, מרכזי חדשנות של עיריות, חברות מסחור אקדמאיות ורפואיות ועוד.
מאיר רובינשטין נבחרה פעמיים ברציפות לאחת מ"100 הצעירים המובילים בעסקים" של מגזין "פורבס" ישראל, וכן כאחת מ"40 הצעירים המובילים בעסקים" של דה-מרקר. קרין מייצגת תדיר את ישראל ותעשיית החדשנות הישראלית כדוברת ראשית בכנסים מובילים בכל העולם ובאו"ם בנושאי חדשנות, ומכהנת כשופטת בתחרויות טכנולוגיה רבות בעולם ובישראל.
נשואה לגולן רובינשטין ואם לשלושה ילדים. מתגוררת בתל אביב.
תפקידים

מנכ"לית ונשיאה של האיגוד הישראלי לתעשיות מתקדמות (IATI).
חברה בחבר הנאמנים של אוניברסיטת תל אביב.
מכהנת כחברת מועצת המנהלים של קרן תל אביב יפו לפיתוח.
יו"ר הוועדה לקשרי מחקר ופיתוח בינלאומיים במועצה הלאומית למחקר ולפיתוח.
חברה בוועדת הפיקוח אחר עמידה ביעדי רשות הפטנטים במשרד המשפטים.
חברה בוועדת ההיגוי לקידום החברה הערבית בתעשיית ההיי טק.
הערות שוליים

↑  בר בן-ארי, הושלם המיזוג של איגוד תעשיית ההיי-טק ואיגוד מדעי החיים, באתר TheMarker‏, 18 בינואר 2012
↑  דיילי ציפי, כשהשר בנט וראשי איגוד IATI נפגשו, באתר אנשים ומחשבים, ‏23 בפברואר 2015
↑  הדר חורש, קרין מאיר-רובינשטין, מנכ"לית האיגוד הישראלי לתעשיות מתקדמות IATI, באתר פורבס, ‏11 בינואר 2015 (ארכיון)
↑  הדר חורש, מגזין 'פורבס ישראל' ישיק את דירוג 300 הצעירים המשפיעים ביותר בישראל, באתר economist.co.il, ‏16 בספטמבר 2008
↑  Karin Mayer Rubinstein on LinkedIn: I am proud to join the Board of Directors of The Tel Aviv Foundation | 15 comments, www.linkedin.com (באנגלית)
↑  Karin Mayer Rubinstein on LinkedIn: שמחה וגאה על המינוי שלי ליו"ר ועדת קשרי המחקר והפיתוח הבינלאומיים | 36 comments, באתר www.linkedin.com (באנגלית)
ראשן לייף

| --- | --- |

גיליון נובמבר-דצמבר 2020
 תדירות:  דו־ירחון
 בעלים:  Russian Information Services
 עורך ראשי:  פול א. ריצ'רדסון ומריה אנטונובה
 תאריכי הופעה:  אוקטובר 1956 – הווה (כ־68 שנים)
 שפה:  אנגלית
 מדינה:  ארצות הברית
 ISSN:  1066-999X
 http://www.russianlife.net/
 
ראשן לייף (באנגלית: Russian Life), בעבר נקרא: ברית המועצות (The USSR) וחיים סובייטיים (Soviet Life). הוא כתב עת המתפרסם אחת לחודשיים מאז 1956 (בתקופת ברית המועצות הפרסם בתדירות חודשית). הוא כולל 64 עמודים, עוסק בתרבות הרוסית. נכתב ונערך על ידי פרילנסרים ואנשי מקצוע אמריקאים ורוסים. בעברו הרחוק שימש כ"תעמולה מנומסת", כלי של הממשלה הסובייטית והרוסית. מאז 1995 נמצא בבעלות פרטית ויוצא לאור על ידי חברה אמריקנית.
היסטוריה

באוקטובר 1956, כתב עת חדש באנגלית, "ברית המועצות" הופיע בקיוסקי העיתונים בערים מרכזיות בארצות הברית. בהתחשב בסנטימט האנטי-סובייטי ששרר בארצות הברית באותה תקופה, היה זה חשוד שכתב עת יפורסם תחת שם כזה. כתב העת נערך על ידי אנוור ממדוב, פוליגלוט שנולד בבאקו, אשר היה אחד הדיפלומטים הסובייטים הצעירים ביותר כאשר  מונה להיות מזכיר העיתונות של השגרירות הסובייטית באיטליה ב-1943.
באותו זמן, בקיוסקים במוסקבה, לנינגרד וקייב וערים סובייטיות אחרות, הופיע כתב העת "אמריקה" שהתפרסם בפעם השנייה. אמריקה הושק ב-1944 אך בסוף שנות ה-40 מחלקת המדינה האמריקנית החלה לחשוב ששידורי רדיו "קול ארצות הברית" יהיו כלי תעמולה אפקטיבי יותר, וב-1952 פרסום כתב העת אמריקה נעצר. עם זאת, ב-1956 הממשלות הסובייטיות והאמריקאיות הסכימו "להחליף" כתבי עת וכתב העת אמריקה פורסם שוב במקביל לפרסום כתב העת ברית המועצות בארצות הברית.
לאחר כמה שנים, ברית המועצות שינתה את שמו של כתב העת לסובייט לייף. למרות שכתב העת אף פעם לא היווה כלי תעמולה פר אקסלנס, סובייט לייף כן תמך בקו הממשלתי הכללי. אך עם זאת, כתב העת חיפש להציג פרספקטיבה מודעת של התרבות הרוסית, ההיסטוריה, גילויים מדעיים, והעמים השונים שמאכלסים את ברית המועצות.
תחת התנאים של ההסכם הבין־הממשלתי שבעקבותיו הותר פרסום כתב העת, וכתב העת הנגדי אמריקה, מספר המנויים הוגבל עבור שני כתבי העת, לכ-30,000 מנויים.
במהלך סוף שנות ה-80, בגלל הרפורמות הפוליטיות והכלכליות שהתרחשו בברית המועצות, גבר העניין בכתב העת, ותפוצתו גדלה ליותר מ-50,000 קוראים.
בדצמבר 1991, ברית המועצות התפרקה, וכתוצאה מכך, הממשלה הרוסית לא הצליחה למצוא מקור מימון עבור ההדפסה של סובייט לייף. הגיליון האחרון של כתב העת פורסם בדצמבר 1991.
רק שנה אחת מאוחר יותר, בתחילת 1993, באמצעות הסכם בין רי"א נובוסטי (סוכנות העיתונות הממשלתית) ודפוס ריץ' פרונטיר, "סובייט לייף" נולד מחדש כ"ראשן לייף". כתב העת הפך להיות דו־ירחון במקום מתכונתו הקודמת שהייתה ירחון. בשנת 1995 הזכויות נמכרו לחברה אמריקאית. בשנת 2022 על דפי הירחון פורסם גינוי לפלישת רוסיה לאוקראינה.
הערות שוליים

↑  "Our History". Russian Life (באנגלית). נבדק ב-2020-11-26.
↑  "Я не совершал больших подвигов" ("I did no great feats"), interview with Enver Nazimovich Mamedov. "Broadcasting. Телевидение и радиовещание", No. 4, 2005 (ברוסית)
↑  Энвер Мамедов: война и наша Победа - самые значимые для меня события. Сюжет: 85 лет легендарному журналисту Энверу Мамедову (Enver Mamedov: "The war and our Victory are the most important events in life". Topic: 85th birthday of the legendary journalist Enver Mamedov)
↑  Museum of Radio and Television (ברוסית)
↑  Walter L. Hixson: Parting the Curtain: Propaganda, Culture, and the Cold War, 1945-1961 (McMillan 1997), pp. 32, 117
↑  https://russianlife.com/the-russia-file/an-appalling-illegal-act/
רועה בלגי

| --- | --- |

 ארץ מוצא:  בלגיה
 שימושים:  רעייה
 קבוצה:  כלב רועים
 תכונות
 משקל:  25 ק"ג 
 גובה:  60 ס״מ 
 
גור מלינוואה
לקנוואה (Laekenois)
רועה בלגי הוא גזע של כלב רועים המשמש את האדם לצרכים שונים.
היסטוריה של הגזע

כלבי הרועים הבלגיים הורבעו על ידי חקלאים בחוות בבלגיה. בשנת 1891 הוקם מועדון הגזע והחלו בהכוונת הגידול. קיימים ארבעה מינים של כלב רועים בלגי, כולם בעלי אותו אופי ומבנה גוף. השוני בין המינים הוא בצבעים ובסוגי הפרווה. ארבעת המינים השונים נקראים על שמותיהם של כפרים בלגים מסביבת העיר בריסל.
'טרוורן' קיבל את שמו מהכפר טרוורן שבו גידל חובב כלבים בשם קורביל כלבי רועים. קורביל הרביע זוג כלבים בצבע חום-אדמדם בשם טום ופוא, ואלה נחשבים לאבות מין זה. הזיווג הוליד בין השאר את הכלבה 'מיד' שהורבעה עם זכר בצבע שחור בשם דוק דה גרוננדל. מזיווג זה נולד הכלב מילזרט, שהיה בשנת 1907 לאלוף הטרוורן הראשון.
כבר מתחילת ייחוד הגזע היו חילוקי דעות בנוגע למאפיינים הרצויים, בין השאר בנושא צבע הפרווה. היו שהעדיפו כלבים חומים-אדומים לגמרי והיו שהעדיפו כלבים חומים עם "מסכה" שחורה. אחרים העדיפו כלבים בצבע אפור-כסף.
רק לאחר מלחמת העולם השנייה החל הגזע להתייצב. זכר דומיננטי בשם "ווילידה לה גרד נואר" (בן לגרוננדל) היה משובח וזכה במועמדויות באירופה ואליפויות בינלאומיות בבלגיה ובצרפת; הוא התפרסם גם כזכר מרביע דומיננטי.
גם כיום מרביעים גרוננדל (צבע שחור) עם הטרוורן כדי לשפר את שניהם, ובשגר אחד יכולים להיות גור חום-אדמדם שיסווג כ'טרוורן' וגור שחור שיסווג כ'גרוננדל'.
מבנה כללי

גובה הנקבות בין 51 ל-61 ס"מ. הזכרים - 61 עד 66 ס"מ.
משקלם בין 24 ק"ג ל-29 ק"ג.
פרוותם ארוכה וישרה בגווני חום עד אדמדם, בעל מסיכה שחורה, לעיתים בשילוב של אפור כסף ושחור.
תוחלת חייהם נע בין 12 ל-14 שנה.
גרוננדל: בעל פרווה ארוכה וישרה בצבע שחור, לפעמים עם כתם לבן בבית החזה.
טרוורן: בעל פרווה ארוכה וישרה בצבע חום-אדמדם עם "מסכה" שחורה על הפנים.
מלינואה: בעל פרווה קצרה וישרה, בגווני חום עד אדמדם, ומסיכה שחורה על פניו.
לאקן / לקנוואה: בעל פרווה מקורזלת וזיפית בגווני חום עד אדום.
אופי

הרועה הבלגי נאמן מאוד ומסור לבעליו. הוא רגיש ביותר ומסוגל לזהות בקלות מצבי רוח של בני אדם, בין השאר מפני שהוא שואף לקיים קשר עין תמידי ויש לו נטייה מובהקת לרצות ולבצע פקודות. זה כלב חכם ביותר שזקוק לגירויים תמידיים, ואם הוא לא מוצא אותם בסביבתו הוא מעסיק את עצמו במשחק.
לרועה הבלגי אין יצר אלים, ולרוב ינסה להימנע מעימות. עם זאת, כאשר הוא מותקף או אם מותקף מישהו מן "הלהקה" שלו (בני ביתו) - הוא יגן על עצמו ואף יקריב את עצמו למען יקיריו. תכונה טיפוסית לגזע היא חשדנות כלפי זרים. רועה בלגי לא יתקרב מיוזמתו אל זרים ויעדיף להתרחק כאשר מנסים ללטף אותו או ליצור מגע.
הרועה הבלגי נקשר מאוד ודורש הרבה תשומת לב אבל גם מעניק תשומת לב תמידית לכל בני המשפחה. רועה בלגי מסוגל להתמודד עם שעות של היעדרות של בעליו. בזכות מוטיבציה גבוהה לרצות את בעליו קל לאלף אותו באמצעות חיזוקים חיוביים.
לבלגי יש יצר טריטוריאלי חזק מאד ולכן הוא מתאים למשימות שמירה והגנה. לזכרים יש נטייה להגן בחירוף נפש על בעליהם, לנקבות יש נטייה להישאר בקרבת בעליהם. באופן טבעי הבלגי לא מאפשר לאדם זר להתקרב אליו או אל בעליו ואל אזור מחייתו, וכדי לצמצם את הנטייה הזאת נדרש אילוף.